CELEX: E2017P0008
Language: fi
Date: 2017-09-25 00:00:00
Title: Oslon käräjäoikeuden (Oslo tingrett) 25 päivänä syyskuuta 2017 esittämä pyyntö saada EFTAn tuomioistuimen neuvoa-antava lausunto asiassa Henrik Kristoffersen vastaan Norjan hiihtoliitto (Asia E-8/17)

25.1.2018   
            
            
               FI
            
            
               Euroopan unionin virallinen lehti
            
            
               C 27/22
            
         Oslon käräjäoikeuden (Oslo tingrett) 25 päivänä syyskuuta 2017 esittämä pyyntö saada EFTAn tuomioistuimen neuvoa-antava lausunto asiassa Henrik Kristoffersen vastaan Norjan hiihtoliitto
   (Asia E-8/17)
   (2018/C 27/10)
   Oslo tingrett (Oslon käräjäoikeus) on esittänyt 25 päivänä syyskuuta 2017 päivätyllä kirjeellä pyynnön saada EFTAn tuomioistuimelta neuvoa-antava lausunto asiassa Henrik Kristoffersen vastaan Norjan hiihtoliitto. Pyyntö saapui tuomioistuimen kirjaamoon 25 päivänä syyskuuta 2017 ja koskee seuraavia kysymyksiä:
   
               1.
            
            
               Mitä oikeudellisia kriteerejä on erityisesti korostettava arvioitaessa, onko katsottava, että kansallisen urheiluliiton yksittäisiin sponsorointisopimuksiin soveltama ennakkovalvonta- ja hyväksymisjärjestelmä – ennen tällaisia merkintöjä koskevien oikeuksien siirtämistä liitolta – rajoittaa urheilijan ETA-sopimuksen 36 artiklan tai direktiivin 2006/123/EY (palveludirektiivi) mukaista palvelujen tarjoamisen vapautta?
               
                           a)
                        
                        
                           Missä määrin on sovellettava Euroopan unionin tuomioistuimen aikaisemmin, muun muassa asiassa C-51/96, kuvailemaa urheilun sääntelykehyksen rajoitustestiä? Edellyttävätkö palveludirektiivin 16 artikla tai direktiivin muut säännökset muutosten tekemistä rajoitustestiin?
                        
                     
         
               2.
            
            
               Mitä oikeudellisia kriteerejä on erityisesti korostettava arvioitaessa, onko katsottava, että kansallisen urheiluliiton konkreettinen kieltäytyminen hyväksymästä tällaisia merkintöjä koskevia maajoukkueeseen kuuluvien ammattiurheilijoiden yksittäisiä sponsorointisopimuksia – niin että oikeudet kyseisiin merkintöihin säilyvät liitolla – rajoittaa urheilijan ETA-sopimuksen 36 artiklan tai direktiivin 2006/123/EY (palveludirektiivi) mukaista palvelujen tarjoamisen vapautta?
               
                           a)
                        
                        
                           Mitä merkitystä arvioinnin kannalta on sillä, että kansallinen urheiluliitto oli jo tehnyt pätevän sopimuksen maajoukkueen pääsponsorin kanssa kyseisen merkinnän sisällyttämisestä logona kypäriin/päähineisiin? Onko tällä merkitystä arvioitaessa, onko rajoitus olemassa, tai vaihtoehtoisesti arvioitaessa, onko olemassa objektiivisia ja riittäviä perusteita kieltäytymiselle?
                        
                     Jos rajoituksen katsotaan olevan olemassa:
            
         
               3.
            
            
               Voivatko kansallisen urheiluliiton yhteiset säännöt (hyväksymisjärjestelmä), joita sovelletaan tapaukseen, jossa urheilijat mahdollisesti käyttävät merkintää yksittäisessä sopimuksessa, muodostaa direktiivin 2006/123/EY (palveludirektiivi) 4 artiklan 6 kohdassa tarkoitetun lupajärjestelmän?
               
                           a)
                        
                        
                           Säännelläänkö tällaisessa tapauksessa hyväksymisjärjestelmää palveluntarjoajien sijoittautumisvapautta koskevan III luvun 9 ja 10 artiklalla, kun on kyse maajoukkueeseen valitusta Norjan kansalaisesta, joka harjoittaa taloudellista toimintaa kansallisen urheiluliiton sääntelykehyksen piiriin kuuluvaan maajoukkueeseen osallistumisen yhteydessä? Vai säännelläänkö järjestelmää 16 artiklalla? Vaihtoehtoisesti: mikä on oikean luokittelun oikeudellinen arviointiperuste?
                        
                     
         
               4.
            
            
               Onko kansallisen tuomioistuimen otettava järjestelmän laillisuutta arvioidessaan – joko ETA-sopimuksen 36 artiklan tai palveludirektiivin 9, 10 tai 16 artiklan nojalla – huomioon asetusten säännökset ja tarkasteltava kieltäytymistä erillään, vai onko sen lisäksi otettava huomioon seuraavat seikat:
               
                           —
                        
                        
                           liiton perusteet markkinointioikeuksien säilyttämiselle, mukaan lukien maajoukkueiden rahoitus ja se, mihin tulot muuten käytetään
                        
                     
                           —
                        
                        
                           urheilijan yleiset mahdollisuudet harjoittaa taloudellista toimintaa, mukaan lukien oikeudet tehdä sponsorointisopimuksia välinevalmistajien kanssa ja muita markkinointisopimuksia
                        
                     
                           —
                        
                        
                           se, näyttääkö tämän perusteella hyväksymisjärjestelmä tai kieltäytyminen myöntämästä suostumusta oikeutetusti perustellulta ja oikeasuhteiselta.
                        
                     
         
               5.
            
            
               Mitä merkitystä laillisuuden arvioinnin kannalta on sillä, että näitä merkintöjä koskevien yksittäisten sopimusten hyväksyminen kuuluu liiton vapaaseen harkintavaltaan?
            
         
               6.
            
            
               Mitä menettelyä mahdollisesti koskevia vaatimuksia on direktiivin 2006/123/EY 13 artiklassa tai ETA-sopimuksen 36 artiklassa vahvistettu yksittäisiä markkinointisopimuksia (sponsorointisopimuksia) koskevien kansallisen urheiluliiton hyväksymisjärjestelmän piiriin kuuluvien menettelyjen ja päätösten osalta ja mitä ETA-oikeuden mukaisia seurauksia on tällaisten menettelyä koskevien vaatimusten noudattamatta jättämisellä?